Fillon viti shkollor në Universitetin e Vixhinias
Studentët fillojnë mësimin, nën hijen e tubimit të dhunshëm në Sharlotsvill
Studentët kanë mbërritur në kampusin e Universitetit të Virxhinias në Sharlotsvill për fillimin e semestrit të vjeshtës. Asnjë prej tyre nuk e kishte menduar se shkolla e tyre do të ishte në qendër të lajmeve kombëtare dhe ndërkombëtare për shkak të tubimeve të dhunshme që arritën kulmin me vdekjen e një gruaje të re që kishte dalë për të protestuar ndaj racizmit. Studentët dhe prindërit e tyre u thanë gazetarëve të Zërit të Amerikës, se ishin të tronditur por të vendosur që ta ruanin sigurinë dhe qetësinë në universitet dhe qytet për të gjithë. Dhuna vdekjeprurëse në Sharlotsvill tronditi vendin dhe frikësoi studentët në Universitetin e Virxhinias. Studentë nga pakicat si Malia Valentine, ishin ndër më të shqetësuarit. Por Universiteti ka bërë përpjekje për të siguruar studentët nga pakicat se nuk kanë asnjë arsye për t’u frikësuar. Yusuf Baig, një student i vitit të parë nga Hjuston i Teksasit është mysliman. Mamaja e tij, Humera Hashmi që e shoqëroi në Sharlotsvill, shprehu zhgënjim që një dhunë e tillë ndodhi në një qytet që familja besonte se ishte i sigurt dhe i qetë. Por nuk bëhej fjalë që të hiqej dorë nga shansi për të shkuar në një nga shkollat më të mira publike të Amerikës. Shumë shpresojnë që tubimi i dhunshëm të jenë një përjashtim i hidhur që nuk do të përsëritet. Baig tha se në Shtetet e Bashkuara u krijua një stigmë kundër myslimanëve në Shtetet e Bashkuara pas sulmeve terroriste të 11 shtatorit që me kalimin e kohës u zbut. Por ai tha se myslimanët tani janë të shqetësuar për një valë të re intolerance. Banori Charlottesville resident Khizr Khan, banor i Sharlotsvillit u bë i njohur kur kritikoi kandidatin Donald Trump se kishte propozuar kufizime udhëtimi për myslimanët. Djali i tij, u vra kur ishte ushtar në Irak. Zoti Khan do që t’u kujtojë amerikanëve se ia vlen të luftosh për vlerat mbi të cilat është themeluar vendi, vlera si liria, demokracia dhe të dejta të barabarta për të gjithë.